
SEPTEMBER TA E LUNA DI CONSIENTISACION 


NACIONAL DI E MALESA ALZHEIMER 


"Gobierno tin tur atencion pa cu e malesa aki, y ta purba yuda esnan 
cu alzheimer y nan famianan" 


Luna di September ta conoci pa ta e luna di conscientisacion 
nacional di e malesa Alzheimer. Prome Minister Evelyn 
Wever-Croes a splica, cu Alzheimer ta un malesa cruel, cu no 
solamente tin un impacto grandi riba esnan cu ta sufri di e 
malesa, sino riba tur esnan cu ta rond di dje, y cu ta stime. E 
ta normal cu un persona na un edad halto ta cuminsa lubida y 
ripiti cosnan, pero lamentablemente un persona cu ta sufri di 
Alzheimer no solamente ta lubida cierto actividadnan den su 
bida, sino tambe ken ta su sernan keri. 


E ta sumamente importante pa para keto na e malesa di 
Alzheimer, na tur esnan cu ta sufri di dje, y na esnan cu ta 
cuida di e pashentnan aki. Unabes un persona cuminsa sufri di 


e malesa aki, ta manera un despedida e persona ta tumando 
poco poco di bida. Esaki sigur ta un golpi duro pa esnan mas 
serca di e pashent, specialmente ora un mama no por corda 
mas ken ta su yiunan. 


Prome Minister Evelyn Wever Croes ta gradici tur esnan cu 
ta traha cu personanan cu tin Alzheimer, pa nan pasenshi y 
dedicacion na e pashentnan aki. Tambe ta gradici Fundacion 
Alzheimer Aruba y tur otro fundacion cu ta ofrece informacion 
y ayudo valioso di e malesa aki na comunidad. Pa Gabinete 
Wever-Croes, bienestar general ta un prioridad, y pesey ta 
purba di tur manera pa yuda tur esnan cu ta sufri di e malesa 
aki, y nan famianan. 

Prome Minister Evelyn Wever-Croes: 


PROME MINISTER A ATENDE E PROME 
CONGRESO DI FAMIA; "CENDE E CHISPA 
DI BO RELACION" 


"Un famia y comunidad uni, yena di amor, ta e luho di mas grandi cu 
un mucha por tin" 


— 


Diadomingo ultimo, a tuma luga na Renaissance Convention 
Center, pa prome biaha, un congreso special pa pareha yama 
"Cende e Chispa di bo Relacion". E congreso importante aki a 
wordo organisa pa Comision Vision Pedagogico, consistiendo 
di Departamento di Asuntonan Social, Centro pa Hoben y 
Famia, Fundacion pa Nos Muchanan, Stichting Wit Gele Kruis, 
Fundacion Respeta Mi y Tienda di Educacion. Como invitado 
special, Prome Minister Evelyn Wever-Croes tabata tin e 
oportunidad di dirigi su mes na e publico, na unda el a gradici 
e organisadornan pa su invitacion. 


Durante su discurso, Prome Minister a indica cu un prioridad di 
Gabinete Wever-Croes ta e bienestar di nos muchanan, y pa 
nan por lanta den un ambiente sigur y amoroso, ta importante 
pa e mayornan ta bon cu otro. El a a splica cu famia ta e prome 
fundeshi di socialisacion den bida di e muchanan, y ta hunga 
un rol decisivo den e mucha su desaroyo. Un mucha chikito 
ta orienta y ripiti accionnan cu e ta mira, y experimenta den 
entorno familiar. Comportacion di un mucha ta wordo mayoria 
bes influencia pa su mayornan, p'esey ta importante pa un 
mayor percura cu e ambiente na unda e mucha ta lanta, ta 
di confiansa y proteccion, contribuyendo asina na formacion 
di un personalidad fuerte, sano, empatico y resiliente cerca 
e mucha. Ora ta lanta un mucha, den un ambiente cu tin 
insiguridad y violencia, esaki lo por conduci e mucha na 
lanta cu un actitud agresivo y cu poco auto-estima. P’esey ta 
importante pa mayornan semper brinda un clima familiar di 
calidad, na unda e mucha por desenvolve cu naturalidad su 
personalidad y carácter. 


Un di e retonan mas grandi den mayoria relacion, ta 
comunicacion. Importante ta pa no djies papia di comunicacion 
sino di comunicacion asertivo, cu ta un herment ideal pa 


A M 

aumenta e capacidad di comunica cu eficacia. Un persona cu 
comunicacion asertivo por expresa su emocionnan y ideanan 
tanto negativo como positivo den un forma directo, honesto, 
empatico, respetuoso sin huzga of culpa otro. Sinembargo, 
mirando tur beneficio cu comunicacion asertivo tin, ta importante 
pa enfoca pa crea ciudadanonan asertivo cu ta autentico y cu 
tin curashi, personanan compasivo y bondadoso, cu ta acepta 
su erornan y ta respeta e postura di otro aunke e no ta comparti 
su pensamento. P’esey ta fundamental pa cuminsa desaroya 
e habilidadnan asertivo cerca un ciudadano, cuminsando for di 
su infancia. 


Finalmente, Prome Minister a invita pueblo di Aruba pa uni y 
ban hunto inculca e respet na otro y na nos mes, promoviendo 
asina un cultura di comunicacion, y creando personanan 
asertivo for di chikito. "Un famia y comunidad ta proporciona e 
balornan cu ta keda pa bida completo. Un famia uni y yena di 
amor ta e luho di mas grandi cu un mucha por tin,ooo" Prome 
Minister a expresa. 

ATA A > Y 
Diabierna ultimo Minister Arends 
a presenta na un reunion cu a 
wordo organisa door di piscadonan 
na Spaans Lagoen, encuanto e 
preocupacionnan cu fishfarming of 
tambe yama Aquacultura na Aruba. 


Ta asina cu den media tanto local 
como internacional a wordo publica 
cu  "inversionistanan a sigura 
permiso caba pa construi criadero 
di pesca riba lama cerca di Aruba". 
Minister Arends mesora a cuminsa 
haya mensahenan di piscadonan 
concerni cu e malinformacion aki 
mirando cu nan ta di opinion cu e 
lo tin conscecuencia devastador pa 
nan pan di cada dia. 


Den transcurso di diahuebs anochi e piscadonan a dicidi pa 
haci un reunion entre nan pa atende cu e noticia aki. Aunke 
ta di aprecia con piscadonan ta uniendo mas, e ta un lastima 
cu e ta pa motibo di malinformacion cu ta trece discordia 
innecesario. Minister Arends a tuma e oportunidad pa puntra 
prensa presente cu si nan a purba acerc'e y verifica prome 
cu a publica e noticia, y asina purba pa haya e otro banda di 
medaya. 


Durante Minister Arends su splicacion e la menciona cu tur 
e asunto di “aquaculture” e yega cerca dje pa prome biaha 
door di un concepto di MoU. E concepto pa cual su persona 
y Minister di Economia, Sr. Geoffrey Wever lo por a firma cu 
e compania. Na momento di e ricibi e concepto aki mesora e 
la pidi advies di departamentonan concerni na unda tur 4 di 
nan a bin negativo. Teniendo na cuenta e advies di Fundacion 
Parke Nacional Aruba, Directie Natuur en Milieu, Directie 
Scheepvaart y Santa Rosa ta hacie iresponsabel pa firma e 


Unsell Arcade 


MINISTER 


MoU cu e inversionista. Tambe e minister ta menciona cu e 
opcion pa por a haya permiso ta mara na condicionnan cu no 
a cumpli cu ne, y tur es tempo esaki a caduca tambe. 


Pa conclui Minister Arends ta enfatisa cu ta importante pa 
kibra noticia falso(break the fake), y verifica cu e informacion 
cu ta comparti ta corecto. Ta pa es motibo mes e la presenta 
e anochi di reunion pa duna claridad na piscadonan ariba e 
proceso di e MoU, e peticion di permiso como tambe ariba e 
carta cu Minister Arends hunto cu Mininster Wever a manda 
na e inversionista Petros Aquaculture Operations VBA. E 
carta ta informa e inversionista cu e mester cumpli cu tur ley y 
reglamento di Aruba entre otro tambe provee un raportahe di e 
impacto ambiental di nan proyecto. 


"Na momento cu presenta plan of proposicion cu ta toca e 
sector di pesca cerca e Ministerio, mi lo trece esaki cerca 
e piscadonan manera a bin ta haci, trahando cu pueblo, pa 
pueblo." - Minister Ursell Arends 

Minister Maduro di Finansa ta informa: 


PARLAMENTO TA APROBA E PROME 
PRESUPUESTO SUPLETORIO PA AÑA 2023 MAS 
TEMPRAN DEN a ANA eleccion 


TT mm 

Dialuna Parlamento di Aruba a aproba Presupuesto Supletorio 
2023 di Pais Aruba. Esaki ta e prome biaha cu Minister di 
Finansa ta presenta un Nota di Comienso di Afia y hunto cune 
un Presupuesto Supletorio cu ta introduci cambionan den 
Presupuesto 2023 mas tempran den e afia presupuestario. E 
cambio aki ta beneficia e 'budgetrecht' di Parlamento di Aruba. 


UN NOVUM PA MAS TRANSPARENCIA 

Ta pa prome biaha na Aruba cu un Minister di Finansa ta 
entrega un Nota di Comienso di Afia na Parlamento. E novum 
aki den nos finansa publico ta pa asina Parlamento por ta 
miho informa di cualkier cambio den e maneho di gobernacion 
desde un momento hopi tempran den afia. Cu e conocemento 
aki Parlamento por haci un miho uzo di nan 'budgetrecht' pa 
propone of aproba cualkier cambio. Haciendo uzo di un Nota 
di Comienso di Afia, Gobierno ta brinda mas transparencia 
financiero na Parlamento y Pueblo en general. E novum aki 
sigur ta contribui na un mehoracion di e ciclo presupuestario 
di Aruba. 


CONTENIDO PRESUPUESTO SUPLETORIO 2023 
Debi cu algun cambio den maneho ta resulta den cambio 


financiero, e Nota di Comienso di Afia ta wordo compafia pa un 
Presupuesto Supletorio pa asina pidi Parlamento aprobacion pa 
e cambio den e cifranan den Presupuesto 2023. E Presupuesto 
Supletorio ta conta cu e projeccion di crecemento economico 
nobo publica recientemente pa Departamento Economico, 
ta integra fondonan cu nos ta haya di Hulanda pa ehecuta 
proyectonan di Landspakket den presupuesto di Pais Aruba 
y ta reflena e decentralisacion di e gastonan di utilidad bou 
di cada ministerio. Cambionan cu ta resalta ta, por ehempel, 
fondonan cu ta wordo realoca di Ministerio di Finansa pa 
Ministerio di Ensefiansa pa asina por hisa e 'normbedrag' cu 
ta e suma cu scolnan ta haya pa por inverti den ensefiansa. 
For di Ministerio di Enseñansa fondonan ta wordo realoca pa 
Ministerio di Asunto Social pa asina Cas Blenchi y Cas Briyante 
di nos hendenan cu limitacion por keda den funcion. 


PRESUPUESTO CU 1% DI SURPLUS 

Ta importante pa remarca cu aunke ta haci cambio na e 
Presupuesto 2023, toch resultado financiero ta keda mesun 
cos, cu un surplus 1% di GDP. E ultimo aki ta importante, ya 
cu despues di hopi afia Aruba ta conta cu un presupuesto cu 
un surplus. 


Diamars 5 September 2023 


Minister Xiomara Maduro: 


“ARUBA A BIBA SU CULTURA YEN DI 
AMBIENTE CU UN BUNITA PARADA CULTURAL 
DI DIA DI BRAZIL 2023” 


Diadomingo ultimo Fundacion Chico Harms y comision un biaha 
mas a organisa e parada cultural enconexion cu Dia di Brazil. 
Minister Xiomara Maduro tabata presente pa sostene e bunita 
parada cultural cu cada aña ta creciendo. Un bunita parada 
y bon organisa, cu a conta cu Gruponan di baile y folclorico, 
reinanan cultural y musica cu a dorna y trece ambiente den e 
cayanan di Brazil pa asina un y tur por a biba y disfruta di nos 
cultura. 


Danki special na scolnan di Brazil acompaña pa Myron 
Disco, Brazil den cunucu, Fundacion Rosea Cultural, Tanchi 
Netty acompaña pa Grupo Luis Maduro y Zonido di Antaño, 
Fundacion Bernadina Growell acompaña pa Frans Disco, 
Flota di Pilar Cultural, Matilda Paskel acompaña pa Caha di 
Orgel Melodia di Antaño, Noord bin fiesta acompaña pa Alvin 
Disco, Flota Fundacion Pro Cultura, Candy Dancers, Sonrisa, 
Trampolin acompaña pa disco, Gucci Dancers acompaña 
pa Rincon Boys, Alegria di Nos Culura acompaña pa Alma 
Folklorico, Grupo Antaño acompaña pa Un Brindis, Sembra 
Alegria di Corsou acompaña pa Patrick Disco y Fiesta di 
Sabana acompaña pa Brisas Tropical. 


Danki na e organisacion y na un y tur cu a coopera pa haci 
e Celebracion Dia di Brazil e aña aki un biaha mas un exito 
grandi. Tambe danki na tur mirones para na banda di caminda 
cu a apoya, sostene y disfruta di e Parada Cultural Dia di Brazil 
2023. Pabien! 

DI VACUNACION ESCOLAR 


TEJE 


Oduber a reuni cu Seccion Cuido Salud Hubenil (JGZ) na 
bestuurskantoor. Aki e mandatario a ricibi un presentacion 
tocante di e campaña di vacunacion escolar y tambe a ricibi e 
cifranan di e ultimo añanan di vacunacion pa muchanan di Wit 
Gele Kruis y JGZ mes. JGZ a comparti cu Minister e importancia 
di e vacuna y con e colaboracion entre JGZ y (WGK) a cana 
durante e añanan. 


JGZ ta parti di Departamento di Salud Publico (DVG) cu ta 
encarga cu e programa di vacunacion den colabaracion cu 
WGK, esaki ta algo cu ya pa mas di 70 aña nan haciendo. JGZ 
tambe ta bishita tur scolnan kleuter y basis pa mas di 50 aña 
pa asina logra un grado di vacunacion halto na Aruba. 


E campaña di vacunacion escolar ta bay inicia y ta importante 
pa e mayornan concerni ta pendiente pa ricibi e carta 
informativo via scol di nan yiu. Durante e campaña, JGZ ta 
ofrece e vacunanan rutinario contra malesanan manera 
Difteria, Tetanus, Polio, Sarampi, Sarampi Aleman y Cacheton. 
Pa e mucha muhenan den 6de klas tambe ta ofrece e vacuna 
di HPV cu ta yuda preveni cancer na boca di matris. 


Minister Oduber ta enfatisa cu e campaña escolar ta regarda 
solamente vacunanan rutinario, cu tambe ta wordo ofrece na 
Wit Gele Kruis (WGK), e vauna aki no tin nada di haber cu 
Covid19. 


Durante e campaña escolar JGZ ta registra tur vacuna cu 
muchanan ricibi y por averigua, na inicio di cada aña escolar, 
cua vacuna muchanan den oudste kleuterklas, klas 5 y klas 6 
falta. Minister Oduber ta pidi mayornan cu tin yiu den e klasnan 
menciona pa keda informa di e campaña di vacunacion na scol 
y yena e formulario di permiso pa JGZ por duna Bo(so) yiu e 
vacuna(nan) cu e falta. 


Pa mas informacion tuma contacto cu Seccion Cuido Salud 
Hubenil (JGZ) na 5224200 of sigi e pagina di medio social di 
Departamento di salud Publico (DVG). 

Vacuna escolar 2023, cada vacuna ta conta! 

MINISTER 


Awor a toca turno na districto di Noord pa participa na e 
curso Finansas den mi Hogar. Un curso ofreci gratis na 
nos ciudadanonan a start riba dialuna, 4 di september, den 
districto di Noord. E curso financia for di presupuesto di 
Minister Geoffrey Wever ta reparti over di 4 siman. Durante 4 
siman 60 participante lo ricibi e guia y conocemento pa tuma 
decisionan financiero cu impacto positivo riba nan bienestar. 
Cada participante lo ricibi material necesario manera entre 
otro pen, etui y un calculator, y na final tambe un certificado di 
participacion. 


Pa duna un apoyo na nos ciudadanonan riba maneho di 
finanza, minister Geoffrey Wever hunto cu Fundacion Plan 
di Bida ta organiza e curso Finansas den mi Hogar den tur 
districto di Aruba. E interes tabata grandi pa e curso, cual ya 
caba a ser ofreci den Paradera, Oranjestad, San Nicolas y 
Savaneta. Ta demostra cu educacion financiero ya no ta un 
luno mas pero un necesidad. Awor ta toca turno pa districto 
di Noord pa ricibi e guia y conocemento pa tuma decisionan 
financiero cu impacto positivo riba nan bienestar. 


Un necesidad si tene cuenta cu sondeo di Banco Central di 
Aruba ta mustra cu di cada 10 hogar, 3 hogar ta gasta mas 
di nan entrada tur luna. Esaki ta nifica cu tin hogarnan riba 
nos isla cu cada luna tin e reto di cumpli cu tur necesidad y 
responsabilidad financiero manera entre otro gasto pa vivienda, 
cuminda, y prestamonan personal. P'esey ta importante pa 
duna guia y conocemento pa conscientisa e consumidor, e 
participante riba e impacto di cada decision financiero riba nos 
cartera y nos hogar. 


Den e prome sesion a enfoca riba con por ta efectivo den cas 
door di wak con por spaar y cumpra sin emocion. Cu subida 
di prijsnan internacional di productonan cu ta afecta e prijsnan 
di nos productonan ta importante cumpra conscientemente y 
crea e espacio pa spaar maske ta un tiki. Esaki por contribui 
na sea mas consciente di e balor di cada florin. 


"E interes demostra di nos ciudadanonan den districtonan 
Paradera, San Nicolas, Oranjestad, Savaneta y awor Noord 
ta mustra cu ta hopi importante pa gobierno facilita e guia 
y conocemento na nos ciudadanonan y asina duna un 
contribucion importante na desaroyo personal di cada uno y 
nos pais", segun Minister Geoffrey Wever. 


Minister Geoffrey Wever ta contento di por ofrece e curso aki 
gratis na nos ciudadanonan y ta desea cada participante hopi 
exito durante e diferente sesionan cu lo trata topiconan cu lo 
contribui sin duda na un maneho responsabel di nos cartera. 

Minister Geoffrey Wever: 


LO TIN 500K EXTRA ALOCA PA SAN NICOLAS PA 
INICIA PROYECTO DI REVITALISACION DEN 2023 


Awo cu presupuesto 
supletorio 2023 ta 
aproba den Parlamento 
di Aruba, por enfoca 


riba e proximo 
pasonan pa_ termina 
e aña riba un paso 
firme. Den reunion 


publico OV #26 den 
Parlamento di Aruba, 
Minister Geoffrey 
Wever a informa di e 
diferente plannan den 
preparacion final pa 
San Nicolas. Tambe a 
logra segura 500 mil 
Florin pa por inicia un ‘soft development’ pa e fin di aña aki 
caba 


E vision ta pa eleva fluho di hende den e ciudad. Den Oranjestad 
tin proyectonan andando manera den Columbusstraat, 
y otronan andando of den preparacion manera di Huize 
Veneranda, Freezone, CBS, Aruba Fair Trade Authority cu ta 
sigui e mesun vision y strategia pa crea fluho di hende. Tambe 


ta finando posibilidad pa casnan pa studiante. Tambe a toca 
e tema di siguridad, pa cual minister Wever a menciona di 
ta contento di e colaboracion inter-ministerial cu ministernan 
Tjong, Oduber, Arends y su persona, pa eleva seguridad den e 
area di centro di ciudad, cual ta sostene e vision total. 


Pa San Nicolas a papia cu diferente stakeholders pa desaroya 
un proyecto cu por tin impacto inmediato pa e centro di ciudad, 
mientras tambe fungi como un prome paso den un plan mas 
grandi di revitalisacion di e area completo di centro di ciudad 
a largo plaso. 


Despues di varios sondeo y consultacion a logra crea un diseño 
a base di un concepto cual ta carga aprobacion di diferente 
stakeholders envolvi. Ta papia di ampliacion di espacio publico, 
facilidadnan publico, accesibilidad y parkeo, como tambe 
desaroyo di industria artistico y musical. 


Minister Wever a indica cu lo aloca 500 mil Florin e aña aki (2023) 
pa ‘soft development’ di e proyecto, cual pronto lo ser anuncia. 
Na e momento aki falta un analisis tecnico di e desaroyo di e 
area, pero ta spera di por conclui cu esakinan pronto y inicia 
cu trabounan preparatorio pa e fase 1 di Revitalisacion San 
Nicolas. 


Minister Geoffrey Wever durante OV #26: 
CENTRO DI CIUDAD: NOS KIER HACI IMPACTO 
SIN TIN CU MANCA E BEGROTING DI GOBIERNO 


Durante reunion publico den Parlamento di Aruba, Minister 
Geoffrey Wever a enfoca riba e diferente esfuersonan andando 
cu focus riba centro di ciudad Oranjestad, como tambe San 
Nicolas. 


Den Oranjestad entre otro a inverti den renobacion di Huize 
Veneranda. Aunke e trabounan no a inicia ainda, pronto lo 
mira e groundbreaking. E vision ta pa eleva fluho di hende 
den e ciudad. Cu e mudamento di Departamento di Asuntonan 
Economico pa Huize Veneranda, y e mesun idea pa otro 
proyectonan den e area — manera Freezone, CBS, Aruba Fair 
Trade Authority — Gobierno di Aruba ta mustra su compromiso 
pa inverti den crea e atmosfera necesario pa atrae inversion 
priva den e area. 


Renobacion di Columbusstraat y Wilhelminastraat a conoce 
retrasonan berdad, pero minister a indica cu e inversionnan 
adicional necesario mester a ser haci pa drecha infrastructura 
di rioolering bou di tera. Aunke no ta trabou cu hende lo 
por mira of aprecia, e ta necesario pa a haci e trabounan di 
reconstruccion di e ‘bakprofiel’ bou tera den e area, prome por 
a continua trabou ariba di tera. Pronto fase 1 di revitalisacion 
di e area lo termina, y e area lo por beneficia di e su espacio, 


accesibilidad y bunitesa, cual, lo trece balor agrega pa tur 
compania cercano. 


Minister Wever a indica cu lo tin 500 mil Florin extra aloca den 
presupuesto pa Oranjestad. Originalmente proyecto tabata 
inclui 3 fase, incluyendo parkeo. Pero pa por segura cu no 
ta sacrifica e area di parkeo despues cu costonan extra di 
‘bakprofiel’ a surgi, a aloca e fondo aki pa por completa cu e 
proyecto tog den su totalidad, pa asina por tin e balor agrega 
pa comerciantenan. 


“Nos kier haci nos impacto sin tin cu manca e begroting di 
gobierno.” 

Asina Minister Wever a enfatisa durante su discertacion, 
mirando e impacto di inversionnan plania. Minister Wever a 
menciona di ta agradecido pa e colaboracion inter-ministerial 
cu ministernan Tjong, Oduber, Arends y su persona, pa eleva 
seguridad den e area di centro di ciudad, cual ta sostene e 
vision total. 


“Ta importante pa duna claridad unda nos ta inverti fondonan 
di Aruba. Mi ta gradici Parlamentarionan pa nan preguntanan”, 
minister Wever a clausura. 

INTERNATIONAL RACEWAY PARK PALO MARGA 


Masha pabien na organisadonan cu un exitoso 
One Cool Summer Nationals 2023 


a 


se 
n° 


Mer ABM 


Recientemente, Minister di Enseñansa y Deporte Endy Croes 
tabata presente na Palo Marga International Raceway Park, 
unda cu tabatin careda di One Cool Summer Nationals 2023 
tumando luga. Tabatin un publico grandi presente cu a disfruta 
di cada careda riba e pista di Palo Marga. Durante e evento 
aki, organisadonan a reconoce tres (3) baluarte cu a traha hopi 
duro pa e deporte di drag race na Aruba, esta Sr. Manuel da 
Silva, Sra. Miriam Wouters y Sra. Kedy Koolman. 


Minister Endy Croes tabatin e honor pa haci entrega di e 
reconocemento na e baluartenan di e deporte di drag race. 
Presente tambe na e ocasion aki, tabata e baluarte Sr. Andre 
Wernet y e legendario Sr. Henny Leo kende a hiba palabra 
durante e ceremonia. E aña aki Palo Marga International 
Raceway Park a cumpli 40 aña di existencia. Minister Endy 
Croes a indica cu a logra drecha 26 poste di luz na Palo 
Marga y a compromete cu pa aña 2024 lo “recap” e pista 
completamente pa asina cumpli cu standard internacional. 


Pa finalisa, Minister Endy Croes a desea tur coredo hopi exito. 
Alabes a felicita organisadonan y One Cool Summer Nationals 
2023 cu un tremendo y exitoso evento. 

MINISTER ENDY CROES A PRESENCIA E 
PARTIDO FINAL ENTRE DECOS Y STRINGERS 
DEN LIGA 50 PLUS 


Diadomingo atardi, un veld di Dragon BS 
Hitters na Barcadera carga cu fanatico y MA ; 
den un tremendo ambiente Minister Endy [E 
Croes acompaña pa su kerida esposa MM 
Dilailah Croes a gosa di e partido final 
den Liga 50 plus. E final tabata entre e 
dos miho ekiponan di e temporda, esta 
Decos y Stringers. Te cu den 5 inning e 
wega tabata hopi cera 7-6 pa Decos. 


E partido a termina cu e score di 14-8 pa [MA 
ekipo di Decos y asina titula campeon di lế 
e torneo. Aunke Stringers a yega final cu 
un solo wega perdi, ekipo Decos a bin |@ 
dicidido pa gana. Pa conclui, Minister f 
Endy Croes ta felicita ekipo di Decos cu 
a titulo di campeon y pabien na Stingers 
como sub campeon di e toreno di Liga 
50 plus. Pabien na organisadonan cu un 
bunita campeonato. 

Dialuna mainta durante conferencia di prensa di Gobierno, 
Minister di Energia Glenbert Croes a elabora riba e situacion 
actual cu tin, na unda cu constantemente coriente ta bay 
den diferente barionan. Mirando cu e situacion aki ta uno 
inaceptabel pa Gobierno, a pidi Utilites pa liderisa e proceso 
encaminando cu e companianan WEB, Elmar un plan di accion 
den e proximo 30 dianan. 


Minister Croes a indica cu comunidad di Aruba ta pagando 
un prijs considerabel pa awa y coriente y corectamente ta 
expect di por tin un calidad di suminstro optimal. E suministro 
di coriente mester ta confiabel y estable, specialmente den e 
temponan aki cu ta hopi calor. E mandatario ta spera cu pronto 
e companianan estatal por bin cu un plan di accion, pa asina 


my ` 


resolve e problema aki pa nos comunidad. 


Mester traha cu un maneho cu ta premira unda inversionnan 
mester wordo haci pa distribucion y suministro di coriente 
permanece estable tur caminda na Aruba. Calentamento global 
ta un fenomeno conoci y como pais nos mester ta prepara pa 
por confronta y enfrenta tur e retonan cu esaki ta trece cu ne. 

MINISTER DI ENERGIA GLENBERT CROES A 
DUNA UN "UPDATE" RIBA E PROYECTO DI 
EAGLE LNG 


Durante un conferencia di prensa di Gobierno di Aruba, 
Minister di Energia Glenbert Croes a duna un "update" riba e 
proyecto di Eagle LNG. Minister Croes a splica cu te cu awor, 
e compania a cumpli cu tur rekesito pa loke ta suministracion 
di informacion na e departamentonan concerni, pa tur loke ta e 
permisonan necesario, pa por continua cu e proyecto. Tambe 
ta importante pa menciona cu Eagle LNG a haya aprobacion di 
Ministerio di Defensa di Hulanda y Marinierskazerne pa loke ta 
e cooperacion pa pasa e tubonan. Esaki sigur ta un bon noticia 
paso awor cu tin e aprobacionnan aki e proyecto por continua 
cu su avansenan. 


Minister Croes a indica di ta consciente cu hopi hende ta 
birando skeptico pa cu tardansa den desaroyo di proyecto di 
EAGLE LNG, pero cu mester compronde cu esaki ta prome 
biaha cu un proyecto di e indole aki ta wordo ehecuta na Aruba 
y tur departamento y/of instancia envolvi, mester di tempo pa 
por evalua y sigura cu e proyecto ta wordo implementa den 
un forma exitoso y mas cu tur, sigur. Pa Gobierno di Aruba 
introduccion di e proyecto di Eagle LNG pa suministra gas 
natural na Web Aruba NV, ta hopi importante, mirando cu e lo 
contribui grandemente na reduccion den prijs di awa y coriente. 

EAGLE LNG ta un parti esencial den desaroyo di e Zona di 
Energia riba tereno di RDA na San Nicolas. No ta pasobra 
a anuncia un ‘refineria’ di hidrogeno, planta di electrolisis di 
hidrogeno pa Aruba, e Aruba Hydrogen Valley, esey kiermen 
cu esun lo reemplasa of tranca e otro. Tur lo contrario. Ambos 
lo cana simultaneamente. Cada un tin su meta y balor. “No 
cabe duda cu pa Pais Aruba y Gobierno di Aruba e proyecto 
di EAGLE LNG ta sumamente importante pa suminstra gas 
natural na WEB, pa nos por despedi definitivamente di nos 
dependencia riba Heave Fuel Oil, cu lo yuda nos enormemente 
den stabilisa y reduci prijs di awa y coriente, tur contrario na 
locual cierto medionan a publica. Pero mientras tanto, tin un 
tender tumando luga pa loke ta trata e supply di Heavy Fuel 
Oil pa FMSA. Nos ta haciendo tur esfuerso na diferente nivel, 
como tambe pa a corto y largo plazo logra establece y reduci 
prijs di awa y coriente pa nos pueblo”, e mandatario a splica. 


E mandatario ta sumamente orguyoso cu Aruba ta liderisando 
su mes den Caribe como e isla chikito pero cu determinacion 
grandi pa por cumpli cu e acuerdo di Paris 2050. E futuro a 
cuminsa awor pa nos laga pa nos yiunan y nan yiunan, un pais 
sano cu un medio ambiente limpi, un isla cu nos tin presta y 
mester cuida pa por laga pa futuro generacionnan. 


Uni forsa y cu 
positivismo 
ta produci 
beneficionan grandi 
den diferente area pa 
famianan, politica, 
matrimonio, pais, etc 
Hunto nos ta uza e 
benificionan aki pa 
engrandece nos mes 
y Aruba. 

ANA DI UNION Y POSITIVISMO! 

